**AIŠKINAMASIS RAŠTAS**

## PRIE SAVIVALDYBĖS TARYBOS SPRENDIMO

**DĖL PRITARIMO SUTARTIES PROJEKTUI**

**1. Sprendimo projekto esmė, tikslai ir uždaviniai.**

Sprendimo projektu siekiama išspręsti Klaipėdos muzikinio teatro privalomų automobilių stovėjimo vietų įrengimą už statinio žemės sklypo ribų.

**2. Projekto rengimo priežastys ir kuo remiantis parengtas sprendimo projektas.**

Biudžetine įstaiga Klaipėdos valstybinis muzikinis teatras parengė Klaipėdos muzikinio teatro rekonstrukcijos techninį projektą, pagal kurį muzikiniam teatrui turi būti numatytos 116 vietų automobiliams statyti. Klaipėdos muzikinio teatro teritorijos detaliajame plane numatyta, kad automobilių stovėjimo vietos bus įrengtos už sklypo ribų.

Biudžetinės įstaigos Klaipėdos valstybinis muzikinis teatras ir Klaipėdos miesto savivaldybės administracijos tarpusavio sutartimi privalomų muzikinio teatro automobilių stovėjimo vietų įrengimas numatomas požeminėje automobilių stovėjimo aikštelėje po Atgimimo aikšte.

**3. Kokių rezultatų laukiama.**

Pritarus sprendimo projektui bus pasirašoma sutartis, kuri suteiks galimybę įrengti Klaipėdos muzikinio teatro privalomas automobilių stovėjimo vietas už statinio žemės sklypo ribų.

**4. Sprendimo projekto rengimo metu gauti specialistų vertinimai.**

Nėra.

**5. Galimos teigiamos ar neigiamos sprendimo priėmimo pasekmės.**

Teigiamos pasekmės – bus užtikrintas reikalingų automobilių stovėjimo vietų poreikis rekonstruotinam Klaipėdos muzikiniam teatrui.

|  |  |
| --- | --- |
| Teisės skyriaus vedėjas |  Andrius Kačalinas |